als_Latn dik_Latn sag_Latn
Greqi, “shqiponja” në duart e ushtarëve, priten ndëshkime
Një stuhi të vërtetë mediatike dhe jo vetëm ka shkaktuar fotoja e 6 ushtarëve, të cilët bëjnë me duar shenjën e shqiponjës, të veshur me uniforma të ushtrisë greke.
Mediat greke shkruajnë se pak pas publikimit të fotos në fjalë, Shtabi i Përgjithshëm i Ushtrisë Greke ka urdhëruar identifikimin dhe në vazhdim shoqërimin e ushtarëve të përfshirë në foto, që sipas autoriteteve greke konsiderohet jo vetëm skandaloze, por edhe një gjest i rrezikshëm për sigurinë kombëtare të Greqisë.
Vetëm për pak orë më pas autoritetet greke kanë identifikuar emrat e 7 ushtarëve shqiptarë në foto, të cilët do të fillonin ushtrinë këta 9 muaj, pasi kishim marrë nënshtetësinë greke.
Ushtarët janë ndaluar dhe u morën në pyetje prej autoriteteve ushtarake greke. Gjithashtu janë kontrolluar edhe telefonat e tyre celularë, nëse janë fotografuar ambiente të repartit ose armatime të gjendura në të, si dhe telefonatat e tyre, nëse kanë komunikuar me persona të cilësuar si të rrezikshëm për sigurinë kombëtare greke.
Sipas një njoftimi të Shtabit të Përgjithshëm të Ushtrisë, hetimet janë hapur për mënyrën e futjes së telefonit brenda ambienteve të repartit, si dhe për shkallën e përfshirjes së 7 kadetëve në propagandë anti-greke.
Pas presionit të mediave greke dhe qarqeve ekstremiste vendase, nuk përjashtohet mundësia që atyre t’u hiqet shtetësia, një veprim ky që nuk ka ndodhur asnjëherë për të njëjtat arsye deri tani.
Dje mediat greke flisnin për nacionalistë që mbështesin idenë e “Shqipërisë së Madhe”.
Rasti, sipas tyre, nuk është i izoluar pasi edhe më parë shqiptarë që kryejnë shërbimin ushtarak të detyruar në Greqi kanë bërë veprime të tilla.
als_Latn als_Latn als_Latn als_Latn als_Latn als_Latn als_Latn als_Latn als_Latn